Som ungdom drømte Paus om å bli fallskjermjeger. Hans-Olav Thyvold sa at dette var et ønske om å gå i farens fotspor, og at «det var tøft gjort, for han hadde hatt polio da han var liten, så han var ikke stor og sterk, men han var seig». Han trente mye i forkant, men strøk på opptaksprøven på grunn av dårlig syn. Resten av militærtjenesten var preget av «fyll, ordrenekt og tjuvperm», og den daværende generalsønnen tilbrakte mye av tiden i vaktarresten.